СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Хан Аспарух” АД инвестиционно предложение за „Оптимизиране работата на инсталацията за изработване на керамични продукти чрез изпичане, с местоположение ПИ с идентификатор 32874.201.109 по КК и КР на град Исперих представлява изменение на предложение, свързано с основния предмет на дейност-производство на керамични облицовъчни плочки, която попада в обхвата на Приложение 1 на ЗООС. В съответствие на чл. 93, ал.1 от Закона за опазване на околната среда, инвестиционното предложение подлежи на процедура по преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 3586/21.07.2015 г.
Копие на писмото е изпратено в Община Исперих и ИАОС.
